***1. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2020. szeptember 28. napjára összehívott***

***rendes nyílt ülésére***

***Az előterjesztés címe és tárgya:*** *A polgármester beszámolója, tájékoztató a két ülés között eltelt időszak fontosabb eseményeiről, a lejárt határidejű határozat teljesüléséről, valamint az átruházott hatáskörben hozott határozatokról*

***A tárgykört rendező jogszabály:***

* *Bodmér Község Önkormányzata Képviselő-testületének 1/2020. (II. 1.) önkormányzati rendelete az Önkormányzat Szervezeti és Működési Szabályzatáról*

***Előterjesztő:*** *Katona László polgármester*

***Az előterjesztést készítette:*** *Dr. Sisa András jegyző*

*Freész Józsefné jegyzőkönyvvezető*

***Tisztelt Képviselő-testület!***

***Polgármester beszámolója, tájékoztató a két ülés között eltelt időszak fontosabb eseményeiről:***

*A Magyar Falu Program keretében meghirdetett, Óvodai játszóudvar és közterületi játszótér fejlesztése - 2020 című, MFP-OJF/2020 kódszámú pályázati kiírásra benyújtott pályázatunk kedvező elbírálásban részesült. A Támogatói Okiratot megkaptuk. Folyamatban van a projekt megvalósítása. Szeretnénk, ha az idén befejezésre is kerülne.*

*A vissza nem térítendő támogatás összege 3 902 200 Ft, azaz hárommillió-kilencszázkettőezer-kettőszáz forint.*

*Bodmér Község Önkormányzata támogatási kérelmet nyújtott be a Magyar Falu Program keretében 2020-ban meghirdetett Temetői infrastruktúra fejlesztése című, MFP-FVT/2020 kódszámú pályázati alprogramra. A pályázat keretében az önkormányzat a tulajdonát képező, külterület, 023 hrsz-ú, kivett temető megnevezésű ingatlan infrastruktúrájának fejlesztése keretében egy, a ravatalozótól különálló, új urnafal kialakítását, közlekedő- és járda térburkolat építését, valamint hulladéktároló kialakítását tervezi megvalósítani.*

*A Képviselő-testülete Magyarország 2020. évi központi költségvetéséről szóló 2019. évi LXXI. törvény 3. melléklet 8. pontja szerinti jogcímben részletezett szociális célú tüzelőanyag vásárlásához kapcsolódóan 18 erdei m3 keménylombos fafajta igénylésére vonatkozó pályázata benyújtásra került, a támogatást megítélték, a támogatói okirat kiállítása folyamatban van.*

***Tájékoztató a lejárt határidejű határozatok teljesüléséről:***

|  |  |  |
| --- | --- | --- |
| ***HATÁROZAT SZÁMA*** | ***TÁRGY*** | ***MEGJEGYZÉS*** |
| *25/2020. (VII. 13.)* | *A Magyar Falu Program keretein belül MFP-KKE/2020. "Közterület karbantartását szolgáló eszközbeszerzés” című pályázati felhíváshoz kapcsolódó „Rézsűkasza beszerzés” projekt gazdálkodó szervezet kiválasztásáról* | *A határozatban foglaltak teljesültek.* |
| *26/2020. (VII. 13.)* | *a Bodmér 38/2. hrsz-ú ingatlan értékesítéséről* | *A határozatban foglaltak teljesültek. Az adás-vételi szerződés 2020. 08. 7-én megtörtént.* |
| *27/2020. (VII. 13.)* | *a Bodmér 38/3. hrsz-ú ingatlan értékesítéséről* | *határozatban foglaltak teljesültek. Az adás-vételi szerződés 2020. 08. 7-én megtörtént.* |
| *28/2020. (VII. 13.)* | *Károlyi Miklós önkormányzati ingatlan tartós hasznosításáról* | *A határozatban foglaltak teljesültek. A megállapodás 2020. 08. 12-én aláírásra került.* |
| *29/2020. (VII. 13.)* | *Zöld Bicske Nonprofit Kft. 2019. évi beszámolója Bodmér településen végzett hulladékgazdálkodási közszolgáltatási tevékenységéről* | *A határozatban foglaltak teljesültek. A Zöld Bicske Kft. részére a kivonat megküldésre került.* |
| *30/2020. (VII. 13.)* | *Vörösmarty Mihály Könyvtár Könyvtárellátási Szolgáltató Rendszerben végzett tevékenységéről szóló 2019. évi szakmai beszámoló* | *A határozatban foglaltak teljesültek. A Megyei Könyvtár vezetője a beszámoló elfogadásáról írásban tájékoztatást kapott.* |
| *32/2020. (VIII. 24.)* | *szociális célú tűzifavásárlásához kapcsolódó pályázat benyújtásáról* | *A határozatban foglaltak teljesültek. A pályázat benyújtásra került.* |
| *33/2020. (VIII. 24.)* | *a Bodmér 38/7. hrsz-ú ingatlan értékesítéséről* | *A határozatban foglaltak teljesültek. Az adás-vételi szerződés 2020. 09. 03-án megtörtént.* |
| *34/2020. (VIII. 24.)* | *a Bodmér 38/10. hrsz-ú ingatlan értékesítéséről* | *A határozatban foglaltak teljesültek. Az adás-vételi szerződés 2020. 09. 03-án megtörtént.* |
| *35/2020. (VIII. 24.)* | *a Magyar Telekom Nyrt. bérleti szerződés újrakötése a Bodmér 03/18 hrsz. alatti ingatlan vonatkozásában* | *A határozatban foglaltak teljesültek.* |
| *36/2020. (VIII. 24.)* | *I/4. Bodmér községi ivóvízszolgáltató rendszer-V (11-11624-1-001-00-11) víziközmű rendszer 2021-2035. évi Gördülő Fejlesztési Tervről* | *A határozatban foglaltak teljesültek.* |
| *37/2020. (VIII. 24.)* | *I/72. Vértesacsa, Vértesboglár, Bodmér települések szennyvízelvezetés és tisztítás-SZV (21-02750-1-003-00-01) víziközmű rendszer 2021-2035. évi Gördülő Fejlesztési Tervről* | *A határozatban foglaltak teljesültek.* |
| *37/2020. (VIII. 24.)* | *Magyar Falu Program keretében „Temetői infrastruktúra fejlesztése” című pályázat benyújtása urnafal kialakítására* | *A határozatban foglaltak teljesültek.* |

***Tájékoztató az átruházott hatáskörben hozott határozatokról***

***(2020. július 1-től 2020. szeptember 15-ig)***

|  |  |  |
| --- | --- | --- |
| ***TÁMOGATÁS*** | ***FŐ*** | ***ÖSSZEG ÖSSZESEN*** |
| *Rendszeres települési támogatás* | *0* | *0* |
| *Rendkívüli települési támogatás - …. segély formában* | *0* | *0* |
| *Rendkívüli települési támogatás – pénzbeli kifizetés* | *0* | *0* |

***Tájékoztató az előző képviselő-testületi ülésén elhangzott bejelentések nyomán tett intézkedésekről: -***

*Kérem a Tisztelt Képviselőket jelentésem tudomásulvételére és a határozati javaslat elfogadására.*

*Bodmér, 2020. szeptember 22.*

*Tisztelettel:*

***Katona László***

*polgármester*

***Határozati javaslat:***

***Bodmér Község Önkormányzata Képviselő-testületének***

***/2020. (IX. 28.) számú határozata***

***Polgármester beszámolója, tájékoztató a két ülés között eltelt időszak fontosabb eseményeiről, a lejárt határidejű határozat teljesüléséről, valamint az átruházott hatáskörben hozott határozatokról***

*Bodmér Község Önkormányzata Képviselő-testülete a 2020. július 1. és 2020. szeptember 15. közötti időszakra vonatkozó Polgármester beszámolót, a két ülés között eltelt időszak fontosabb eseményeiről szóló tájékoztatót, a lejárt határidejű határozat teljesüléséről, valamint az átruházott hatáskörben hozott határozatok szóló beszámolóját megismerte és azt elfogadja.*

*Határidő: azonnal*

*Felelős: polgármester*